ออกกำลังกายโดยการวิดพื้นแล้วกลั้นหายใจตอนขึ้นลง ผ่านไป 10 นาที ใบหน้าเริ่มมีจุดแดงๆเล็กๆใต้ผิวหนังรวมกันเป็นกระจุก ควรรักษายังไงครับ ขอบครับ
สวัสดีค่ะอาการกลั้นลมหายใจตอนออกกำลังกาย แล้วเป็นจุดแดงบนหน้าดังกล่าวมานั้น อาจเป็นจุดแดงที่เกิดจาก เส้นเลือดฝอยบนใบหน้าที่ขยายตัวขึ้นขณะกำลังออกแรง ออกแรงเบ่ง หรือหัวใจเต้นแรงขึ้นขณะออกกำลังกาย ซึ่งเป็นภาวะที่อาจจะเกิดได้เป็นปกติ เป็นชั่วคราว หากหลังการออกแรง หรือได้พักซักครู่แล้วหายเป็นปกติได้แต่หากรอยโรคที่ผิวหนังเป็นจุดแดงๆเป็นต่อเนื่อง แม้ไม่ได้ออกแรงแล้วก็ไม่หายนั้น อาจจะเป็นเส้นเลือดฝอยขยายตัวผิดปกติ มีเนื้องอกที่เส้นเลือด หรือมีภาวะผิวหนังเป็นผื่นแพ้ ผิวหนังระคายสัมผัส หรือไวต่อสิ่งต่างๆมากจนเกินไป กรณีนี้ถ้าเป็นเรื้อรังก็ควรไปพบแพทย์เพื่อตรวจเพิ่มเติม ในเบื้องต้น ให้นั่งพัก ประคบเย็นได้หากรู้สึกร้อนและแดงมาก ใช้น้ำเปล่าทำความสะอาดใบหน้าได้ตามปกติ หากไม่มีแผลเปิด